Winkel Tommy Hilfiger-Dames-Broeken In Amsterdam | 100% Kwaliteitsgarantie, Snelle Levering
€775.36 €367.30Korting: 53% korting Vierde verdagte vas ná Haenertsburg-plaasaanval | Maroela Media
Vierde verdagte vas ná Haenertsburg-plaasaanval
Gesteelde goedere gevind ná Haenertsburg-plaasaanval (Foto: SAPD, Limpopo)
Die vierde persoon wat na bewering betrokke was in die aanval op ŉ bejaarde egpaar in Haenertsburg in Limpopo, is Dinsdag deur die polisie aangekeer.
“Die verdagte is van Mohlaba Cross in Ritavi en het ŉ rewolwer, een 9mm-pistool met ŉ magasyn, vier haelgeweerpatrone, drie selfone, drie afstandbeheerders en ŉ Toshiba-skootrekenaar in sy besit gehad,” het brig. Motlafela Mojapelo, woordvoerder van die polisie, gesê. “ŉ Aanklag van die onwettige besit van vuurwapens en ammunisie word by die aanvanklike aanklagte bygevoeg.”
Die man sal binnekort in die Haenertsburg-landdroshof verskyn.
“Die ondersoek na die gesteelde voertuig duur voort,” het Mojapelo bygevoeg.
Maroela Media het vroeër berig drie mans is Saterdag in hegtenis geneem nadat die bejaarde egpaar, Richard en Anika Wiggel, Donderdag om 03:00 op hul plaas in die omgewing aangeval is. Vier verdagtes het glo vensters gebreek om by die huis in te kom. Hulle het die egpaar oorval en aangerand voordat hulle met ŉ onbekende bedrag geld, ŉ radio, televisie en drie selfone in die egpaar se Isuzu-bakkie gevlug het.
Mojapelo het aan Maroela Media bevestig dat die polisie in die proses is om die verdagtes te verbind met aanval die volgende dag op nóg ŉ bejaarde egpaar op hul kleinhoewe naby die Magoebaskloof-hotel.
Lees alle vorige berigte oor Haenertsburg-plaasaanvalle op Maroela Media.
‘Bazoeka’-student: Tugverhoor ná uitlatings
Rondloper Sylvester uiteindelik vry
Ammie · 3 jare gelede
Wie steel ‘n ‘remote control’?
Ammie, dit is seker gebruik om die perseel se hekke/deure oop te maak om te vlug en dit word gebruik om ander remotes te jam, soos bv dat jy nie jou voertuig kan sluit nie.
Sandra · 3 jare gelede
Ammie daar is n Tv ook gesteel as jy die berig lees, so dis seker die se remote. Welgedaan SAPD!!!
Ammie in die berig staan n TV is ook gesteel, so dis seker sy remote. Welgedaan SAPD!!!!
Goeie werk sapd dankie
BAIE GELUK EN SALUUT SAPD!
Uitstekende werk SAPD! Uitsluitlike roof kan nie die enigste motief wees vir plaasaanvalle en moord nie. Sindikate met politieke motief?
haelgeweer nog nie gevind nie. maar twee uit drie is nie sleg nie. die ou mense moet dit regtig oorweeg om hulle vuurwapens in te handig. dit is vir hulle niks werd in die kluise nie. dis vandag maar eers 25/1. sover was daar nog elke dag wapens gebuit. UIT KLUISE. gister sommer vier. is die daaglikse plaasaanvallers nou net bewapening vir 6/4?
Baie, baie moontlik!
Ian · 3 jare gelede
Om n wapen by die polisie in te handig is net n makliker manier om dit vir misdadigers te gee. Dit is oor en oor bewys dat daardie wapens wat ingehandig word, in misdadigers se hande opeindig. Miskien moet hulle eerder 2 kluise aanhou. Een met n bedraggie geld en dan een met die wapens wat goed versteek is.
Welgedaan vir die goeie werk deur die polisie. Vat die boosdoeners vas en maak die lewe moeilik vir hul!!!